Κανονισμός (ΕΚ) αριθ. 1182/2001 της Επιτροπής

της 15ης Ιουνίου 2001

για τον καθορισμό, για την περίοδο εμπορίας 2000/01, μιας συμπληρωματικής ενίσχυσης για τον τοματοπολτό και τα παράγωγά του

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 2699/2000(2), και ιδίως το άρθρο 4 παράγραφοι 9 και 10,

Εκτιμώντας τα ακόλουθα:

(1) Ο κανονισμός (ΕΚ) αριθ. 1519/2000 της Επιτροπής(3) καθόρισε, για την περίοδο εμπορίας 2000/01, την ελάχιστη τιμή και το ποσό της ενίσχυσης για τα μεταποιημένα προϊόντα με βάση την τομάτα.

(2) Ο κανονισμός (ΕΚ) αριθ. 2201/96 προβλέπει στο άρθρο 4 παράγραφος 10 ότι η ενίσχυση που καθορίζεται για τον τοματοπολτό και για τα παράγωγά του μειούται κατά 5,37 %, ώστε να μην υπερβαίνει τις συνολικές δαπάνες που συνεπάγεται η αύξηση των γαλλικών και πορτογαλικών ποσοστώσεων που εφαρμόζονται στον τοματοπολτό. Καταβάλλεται ενδεχομένως συμπλήρωμα της ενίσχυσης για τον τοματοπολτό και τα παράγωγά του μετά την περίοδο εμπορίας, αν η αύξηση των γαλλικών και πορτογαλικών ποσοστώσεων δεν έχει αξιοποιηθεί πλήρως.

(3) Στο πλαίσιο του άρθρου 17 παράγραφος 2 του κανονισμού (ΕΚ) αριθ. 504/97 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1607/1999(5), τα κράτη μέλη ανακοίνωσαν τις ποσότητες μεταποιημένης τομάτας στο πλαίσιο εντός και εκτός ποσοστώσεων. Οι ποσοστώσεις όσον αφορά τον τοματοπολτό δεν αξιοποιήθηκαν πλήρως κατά την περίοδο εμπορίας 2000/01. Κατά συνέπεια, στις βιομηχανίες μεταποίησης που υπέβαλαν την αίτησή τους για ενίσχυση στο πλαίσιο του άρθρου 11 παράγραφος 4 του κανονισμού (ΕΚ) αριθ. 504/97 πρέπει να καταβληθεί ένα συμπλήρωμα ως προς την ενίσχυση που καθορίστηκε για τον τοματοπολτό και τα παράγωγά του με τον κανονισμό (ΕΚ) αριθ. 1519/2000.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για την περίοδο εμπορίας 2000/01, στο παράρτημα καθορίζεται το συμπλήρωμα της ενίσχυσης για τον τοματοπολτό, για το χυμό τοματών και τις νιφάδες τοματών, το οποίο προβλέπεται στο άρθρο 4 παράγραφος 10 δεύτερο εδάφιο του κανονισμού (ΕΚ) αριθ. 2201/96.

2. Ο οργανισμός που αναφέρεται στο άρθρο 11 παράγραφος 1 του κανονισμού (ΕΚ) αριθ. 504/97 καταβάλλει στους μεταποιητές, βάσει των αιτήσεων ενίσχυσης που υποβλήθηκαν στο πλαίσιο του εν λόγω άρθρου, το συμπλήρωμα της ενίσχυσης που καθορίζεται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιουνίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 297 της 21.11.1996, σ. 29.

(2) ΕΕ L 311 της 12.12.2000, σ. 9.

(3) ΕΕ L 174 της 13.7.2000, σ. 29.

(4) ΕΕ L 78 της 20.3.1997, σ. 14.

(5) ΕΕ L 190 της 23.7.1999, σ. 11.

ΠΑΡΑΡΤΗΜΑ

ΣΥΜΠΛΗΡΩΜΑ ΤΗΣ ΕΝΙΣΧΥΣΗΣ ΣΤΗΝ ΠΑΡΑΓΩΓΗ

Περίοδος εμπορίας 2000/01

>ΘΕΣΗ ΠΙΝΑΚΑ>